Ο Κουρέας της Σιβηρίας

Ο Κουρέας της Σιβηρίας (ρωσικά: Сибирский цирюльник) είναι δραματική ταινία Ρωσικής και Γαλλικής παραγωγής του 1999 σε σκηνοθεσία Νικήτα Μιχαλκόφ και σενάριο των Ρουστάν Ιμπραγκιμπέκοφ και Μιχαλκόφ. Πρωταγωνιστούν οι Τζούλια Όρμοντ, Ρίτσαρντ Χάρις, Όλεγκ Μένσικοφ, Αλεξέι Πετρένκοφ και ο Ντάνιελ Ολμπρίνσκι.

Η ταινία προβλήθηκε στο διαγωνιστικό τμήμα στο Φεστιβάλ Κινηματογράφου των Καννών το 1999. Επίσης επιλέχθηκε ως συμμετοχή της Ρωσίας στην κατηγορία της Καλύτερης ξενόγλωσσης ταινίας στην 71η τελετή απονομής των Όσκαρ, αλλά δεν έγινε δεκτή ως υποψήφια. Το 2000 της απονεμήθηκε το Κρατικό Βραβείο της Ρωσικής Ομοσπονδίας. Η εκ νέου κυκλοφορία στους κινηματογράφους ξεκίνησε στις 14 Μαρτίου 2021.

Πλοκή
Η Τζέιν Κάλαχαν, μια όμορφη αμερικανίδα τυχοδιώκτρια, γράφει ένα γράμμα στον γιο της, έναν φοιτητή σε μια διάσημη στρατιωτική ακαδημία, και του αποκαλύπτει ένα μυστικό που από καιρό το είχε κρυμμένο. Πριν από είκοσι χρόνια το 1885, έφτασε στη Ρωσία για να βοηθήσει τον Ντάγκλας ΜακΚράκεν, έναν εμμονικό μηχανικό που χρειάζεται την προστασία του Μεγάλου Δούκα Αλεξέι Αλεξάντροβιτς για να υποστηρίξει την εφεύρεσή του, μια τεράστια μηχανή για τη συγκομιδή των δασών της Σιβηρίας αποκαλούμενη ως «Κουρέας της Σιβηρίας». 

Για να βρει υποστήριξη στα σχέδια του, ο ΜακΚράκεν χρησιμοποιεί την Τζέιν για να τον βοηθήσει στις σχέσεις του με τους Ρώσους αξιωματούχους, ιδίως με τον Στρατηγό Νικολάι Κάρλοβιτς Ράντλοφ. Όμως, ο πρώτος Ρώσος αξιωματικός που θα γνωρίσει την Τζέιν, κατά τύχη, είναι ο φοιτητής της αυτοκρατορικής στρατιωτικής σχολής, Αντρέι Τολστόι και μεταξύ τους θα αναπτυχθεί μια ερωτική σχέση. Ωστόσο ο Στρατηγός Ράντλοφ, παρά την αξιοσέβαστη ηλικία του, είναι ενθουσιασμένος από την ομορφιά της Τζέιν και θέλει να την παντρευτεί.

Ο Τολστόι και ο Ράντλοφ, προς μεγάλη έκπληξη και αγανάκτηση του τελευταίου, γίνονται αντίπαλοι για την αγάπη της Τζέιν. Η Τζέιν εκμυστηρευεται ένα βαθύ μυστικό στον Τολστόι, υπόσχεται να τον παντρευτεί και μαζί περνούν μια παθιασμένη νύχτα αγάπη, όπου στη συνεχεια γεννά το παιδί τους. Ο Τολστόι όμως αργότερα ακούει την Τζέιν να αρνείται το ενδιαφέρον της για αυτόν στον στρατηγό Ράντλοφ, προκειμένου να κερδίσει την εύνοια του στρατηγού και να της δοθεί η ευκαιρία να γνωρίσει τον Μεγάλο Δούκα. Απογοητευμένος, ο Τολστόι επιτίθεται στον στρατηγό που συλλαμβάνει τον νεαρό αντίπαλό του με ψευδείς κατηγορίες και τον εκδιώκει στη Σιβηρία για επτά χρόνια σκληρής εργασίας και άλλα πέντε χρόνια εξορίας.

Μετά από 20 χρόνια το 1905, σε ένα αμερικανικό στρατόπεδο θερινής στρατιωτικής εκπαίδευσης, ένας φοιτητής που τοποθετεί ένα πορτρέτο του αυστριακού συνθέτη Βόλφγκανγκ Αμαντέους Μότσαρτ πάνω από το κρεβάτι του, δέχεται επίθεση από τον κακώς μορφωμένο λοχία Ο'Λίρι, γνωστό με το παρατσούκλι "τρελός σκύλος". Η άρνηση να αποδεχθεί μια προσβλητική φράση προς τον μεγάλο συνθέτη οδηγεί σε αντιπαράθεση μεταξύ του λοχία και του φοιτητή. Ο τελευταίος αποδεικνύεται ότι είναι ο γιος του Αντρέι Τολστόι και της Τζέιν.

Διανομή ρόλων

Τζούλια Όρμοντ ως Τζέιν Κάλαχαν-ΜακΚράκεν
Ρίτσαρντ Χάρις ως Ντάγκλας ΜακΚράκεν
Όλεγκ Μένσικοφ ως Αντρέι Τολστόι / Άντριου ΜακΚράκεν
Αλεξέι Πετρένκοφ ως Στρατηγός Ράντλοφ
Μαρίνα Νεγιόλοβα ως μητέρα του Τολστόι
Βλαντίμιρ Ίλιν ως Λοχαγός Μόκιν
Ντάνιελ Ολμπρίνσκι ως Κοπνόφσκι
Άννα Μιχαλκόβα ως Ντανυάσα
Μαράτ Μπασάροφ ως φοιτητής Πολιέβσκι
Νικίτα Ταταρένκοφ ως φοιτητής  Αλιμπέκοφ
Αρτιόμ Μιχαλκόφ ως φοιτητής Μπουτούρλιν
Γκεόργκει Ντρόνοφ ως φοιτητής Ναζάροφ
Ρόμπερτ Χάρντι ως Φόρστεν
Ελίζαμπεθ Σπριγκς ως Κόμισσα Περεπυόλκινα
Νικήτα Μιχαλκόφ ως Τσάρος Αλεξάνδρος ο Γ΄

Παραπομπές

Εξωτερικοί σύνδεσμοι
 

Ταινίες του 1999
Ρωσικές ταινίες
Ρωσικές δραματικές ταινίες
Ρωσικές ιστορικές ταινίες
Ρωσόφωνες ταινίες
Γαλλόφωνες ταινίες
Ταινίες γυρισμένες στη Ρωσία
Ταινίες τοποθετημένες στη Ρωσία